**Notă informativă**

**la proiectul Hotărîrii Guvernului**

**cu privire la modificarea și completarea**

**Hotărîrii Guvernului nr.960 din 07 noiembrie 2017**

Prevederile Hotărîrea Guvernului nr.960 din 07 noiembrie 2017 *pentru punerea în aplicare a Legii nr.109 din 9 iunie 2017 privind unele măsuri de control la trecerea frontierei, de control vamal şi privind asigurarea regimului fiscal în cadrul controlului comun la unele puncte de trecere a frontierei de stat moldo-ucrainene* se aplică agenţilor economici înregistraţi la Instituţia publică „Agenţia Servicii Publice”, care efectuează tranzacţii economice externe, precum şi transportatorilor nerezidenţi care traversează frontiera prin PTFS Pervomaisk-Cuciurgan.

Însă, prin prisma Hotărîrii Guvernului nr.356 din 18.04.2018, pe o perioadă de pînă la data de 18 iulie 2018, prezenta hotărîre se aplică agenţilor economici din raioanele de est ale Republicii Moldova neînregistraţi la Instituţia publică „Agenţia Servicii Publice”, care vor efectua procedurile de vămuire a mărfurilor, conform procedurii stabilite de Serviciul Vamal, fără perceperea drepturilor de import sau export, fără aplicarea măsurilor de politică economică, prohibiţiilor şi altor restricţii, cu condiţia rămînerii mărfurilor pe teritoriul necontrolat de către organele constituţionale.

În contextul noilor prevederi aprobate, în perioada de timp de la 18.04.2018 pînă în 04.07.2018 operțiunile de import/export prin punctul de trecere a frontierei de stat Pervomaisk-Cuciurgan au efectuat 14 agenți economici cu adresa în unitățile administrativ teritoriale din stînga Nistrului și care pînă în prezent nu au solicitat înregistrarea la Agenția Servicii Publice.

Astfel, luînd în considerație faptul, că la momentul actual nu au fost înregistrați la Agenția Servicii Publice agenți economici cu adresa în unitățile administrativ teritoriale din stînga Nistrului care efectuează operațiuni de import/export cu vămuirea mărfurilor la postul vamal Cuciurgan, în vederea evitării compromiterii procesului derulării conforme a controlului comun în punctul de trecere a frontierei de stat Pervomaisk-Cuciurgan, se propune modificarea Hotărîrii Guvernului nr.960 din 07.11.2017, prin extinderea termenului de 18 iulie 2018 pînă la data de 01.01.2019.

La aceasta, se propune de a scuti de drepturi de import mărfurile cu excepția celor supuse accizelor, provenite din cadrul tranzacțiilor economice externe și livrate de către agenții economici ai Republicii Moldova, care au relații fiscale cu sistemul ei bugetar către agenții economici din raioanele de est ale Republicii Moldova, care nu au relații fiscale cu sistemul ei bugetar. Scutirea poate fi acordată doar cu condiția introducerii și vămuirii acestor mărfuri pe teritoriul Republicii Moldova prin punctul de trecere a frontierei de stat Pervomaisk – Cuciurgan și rămînerii acestora pe teritoriul necontrolat de către organele constituționale.

**MINISTRU Octavian ARMAȘU**